Title: ประกาศกรมสรรพสามิต เรื่อง หลักเกณฑ์ และเงื่อนไขการเสียภาษีในอัตราศูนย์สำหรับสถานบริการประเภทอาบน้ำหรืออบตัว และนวด ในสถานบริการเสริมความงามหรือเพื่อสุขภาพ

ประกาศกรมสรรพสามิต
เรื่อง
หลักเกณฑ์ และเงื่อนไขการเสียภาษีในอัตราศูนย์สำหรับสถานบริการ
ประเภทอาบน้ำหรืออบตัว
และนวด ในสถานบริการเสริมความงามหรือเพื่อสุขภาพ[๑]

อาศัยอำนาจตามความใน
(ง) ของประเภทที่ ๑๗.๐๒ ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐
อธิบดีกรมสรรพสามิตจึงกำหนดหลักเกณฑ์
และเงื่อนไขการเสียภาษีในอัตราศูนย์สำหรับสถานบริการประเภทอาบน้ำหรืออบตัว และนวด
ในสถานบริการเสริมความงามหรือเพื่อสุขภาพตามหลักเกณฑ์และเงื่อนไขที่อธิบดีกำหนดไว้
ดังต่อไปนี้

ข้อ
๑  ให้สถานบริการประเภทอาบน้ำหรืออบตัว
และนวด ในสถานบริการเสริมความงามหรือเพื่อสุขภาพ
ที่ได้รับใบอนุญาตประกอบกิจการสถานประกอบการเพื่อสุขภาพตามพระราชบัญญัติสถานประกอบการเพื่อสุขภาพ พ.ศ. ๒๕๕๙
ให้ได้รับสิทธิเสียภาษีในอัตราศูนย์สำหรับรายรับของการให้บริการอาบน้ำหรืออบตัว
และนวด ตลอดระยะเวลาที่มีสิทธิประกอบกิจการสถานประกอบการเพื่อสุขภาพตามพระราชบัญญัติดังกล่าว

ข้อ
๒  ประกาศนี้ให้ใช้บังคับตั้งแต่วันที่
๑๖ กันยายน พ.ศ. ๒๕๖๐ เป็นต้นไป

ประกาศ
ณ วันที่ ๑๖ กันยายน พ.ศ. ๒๕๖๐
สมชาย  พูลสวัสดิ์
อธิบดีกรมสรรพสามิต

พัชรภรณ์/จัดทำ
๕ ตุลาคม ๒๕๖๑

[๑] ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๑๓๓ (เล่มที่๒)/๒๔
พฤษภาคม ๒๕๖๑